Document ID: 32012D0277

KOMISJONI RAKENDUSOTSUS,
21. mai 2012,
millega muudetakse otsust 2002/840/EÜ, millega võetakse vastu toidu kiiritamiseks kinnitatud kolmandate riikide rajatiste loetelu
(teatavaks tehtud numbri C(2012) 3179 all)
(EMPs kohaldatav tekst)
(2012/277/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. veebruari 1999. aasta direktiivi 1999/2/EÜ ioniseeriva kiirgusega töödeldud toitu ja toidu koostisosasid käsitlevate liikmesriikide õigusaktide ühtlustamise kohta, (1) eriti selle artikli 9 lõiget 2,
ning arvestades järgmist:
(1)
Vastavalt direktiivile 1999/2/EÜ tohib ioniseeriva kiirgusega töödeldud toitu importida kolmandast riigist ainult siis, kui see on kiiritatud Euroopa Liidu poolt kinnitatud kiiritusrajatises.
(2)
Kolmandates riikides paiknevate kinnitatud rajatiste loetelu on kehtestatud komisjoni otsusega 2002/840/EÜ (2).
(3)
Tai ametiasutused on komisjonile teatanud, et ühe Tais paikneva kinnitatud kiiritusrajatise nimi on muutunud.
(4)
Seega tuleks otsust 2002/840/EÜ vastavalt muuta.
(5)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/840/EÜ lisa muudetakse vastavalt käesoleva otsuse lisas esitatud tekstile.
Artikkel 2
Käesolev otsus on adresseeritud liikmesriikidele.
Brüssel, 21. mai 2012

Labels: 17
16
7
3
0
18